

**Қазақстан Республикасы Қорғаныс министрлiгiнiң Кадет корпусын құру туралы**

Қазақстан Республикасы Президентiнiң Жарлығы 1996 жылғы 1 маусымдағы N 3049

      Қазақстан Республикасының Қарулы Күштерi үшiн кiшi командалық құрамның кадрларын даярлау мақсатында қаулы етемiн:

      1. Қазақстан Республикасы Қорғаныс министрлiгiнiң Кадет корпусы құрылсын.

      2. Былай деп белгiленсiн:

      1) Кадет корпусы оқушыларының жалпы санын 360 адам құрайды;

      2) Кадет корпусының орналасатын жерi Көкшетау облысының Щучинск қаласы болып табылады.

      3. Қазақстан Республикасының Үкiметi:

      1) Кадет корпусы туралы ереженi әзiрлеп, бекiтетiн болсын;

      2) Кадет корпусын орналастыру, материалдық-техникалық және

қаржылық қамтамасыз ету мәселелерiн 1996 жылға арналған республикалық бюджетте қорғаныс үшiн көзделген қаражат шегiнде шешсiн;

      3) Кадет корпусында оқу процесiнiң 1996 жылғы 1 қыркүйектен басталуын қамтамасыз етсiн;

      4) Кадет корпусы кешенiнiң объектiлерiн салуға кiрiсетiн болсын;

      5) Кадет корпусының қызметiн қамтамасыз ету жөнiндегi осы Жарлықтан туындайтын өзге де қажеттi шараларды қолдансын.

      4. Осы Жарлық қол қойылған күнiнен бастап күшiне енедi.

      *Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК